Gollisms

Gollisms ir politiska filozofija, kas pauž franču politiķa un Francijas Republikas prezidenta Šarla de Golla idejas.

Gollisma jēdziens vēstures gaitā piedzīvoja izmaiņas. Višī Francijā tas nozīmēja piederību pretošanās kustībai un opozīciju esošai valdībai.

Pēc Otrā pasaules kara tas nozīmē sekošanu noteiktiem politiski ekonomiskiem principiem:
 Francijas neatkarība no starptautiskām organizācijām, tādām kā Apvienoto Nāciju Organizācija, Eiropas Kopiena. Atteikšanās no starptautisko saistību uzņemšanās uz nacionālo interešu rēķina.
 Centralizētas valdīšanas nosargāšana, kas dod valsts prezidentam galvenās pilnvaras.
 Atteikšanās no ekonomiskā liberālisma, kapitālisma, arī no revolucionārā sociālisma.

Gollismam izšķir vairākus virzienus:
 Neogollisms
 Sociālais gollisms
 Kreisais gollisms


Kategorija:Francijas politika
Kategorija:Politiskās ideoloģijas